CELEX: 62015TN0589
Language: hr
Date: 2015-10-12 00:00:00
Title: Predmet T-589/15: Tužba podnesena 12. listopada 2015. – Eurorail protiv Komisije i INEA-e

25.1.2016   
            
            
               HR
            
            
               Službeni list Europske unije
            
            
               C 27/61
            
         Tužba podnesena 12. listopada 2015. – Eurorail protiv Komisije i INEA-e
   (Predmet T-589/15)
   (2016/C 027/78)
   Jezik postupka: engleski
   
      Stranke
   
   
      Tužitelj: Eurorail NV (Aalst, Belgija) (zastupnici: J. Derenne, N. Pourbaix i M. Domecq, odvjetnici)
   
      Tuženici: Izvršna agencija za inovacije i mreže (INEA) i Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               sukladno članku 272. UFEU-a, proglasi nezakonitom i neprimjenjivom INEA-inu odluku od 17. srpnja 2015. kojom se raskida Sporazum o bespovratnim sredstvima (1) i nalaže povrat dijela predujmova isplaćenih tužitelju, i da se konačni iznos bespovratnih sredstava dugovanih tužitelju odredi na 951 813 eura;
            
         
               —
            
            
               podredno, tužitelj tvrdi da se Komisija i INEA trebaju smatrati ugovorno odgovornima za gubitak prouzročen tužitelju kao posljedica odluke i naloga povrata 581 770 eura (uz kamate);
            
         
               —
            
            
               podredno, naloži INEA-i/Komisiji da povuče odluku, i
            
         
               —
            
            
               naloži INEA-i/Komisiji snošenje troškova.
            
         
      Tužbeni razlozi i glavni argumenti
   
   U prilog osnovanosti tužbe, tužitelj ističe sljedeće tužbene razloge:
   
               1.
            
            
               Prvi tužbeni razlog, u kojem se navodi da su INEA i Komisija povrijedile svoje obveze prema Sporazumu o bespovratnim sredstvima. Slijedom toga, tužitelj ističe da su protupravno raskinule Sporazum o bespovratnim sredstvima i naložile povrat dijela predujmova isplaćenih tužitelju.
            
         
               2.
            
            
               Drugi tužbeni razlog, u kojem se navodi da su INEA i Komisija povrijedile načelo postupanja u dobroj vjeri u ugovornim odnosima.
            
         
               3.
            
            
               Treći tužbeni razlog, u kojem se navodi da su INEA i Komisija povrijedile tužiteljeva legitimna očekivanja.
            
         
      (1)  Sporazum o bespovratnim sredstvima MPO/09/058/SI1.5555667 „RAIL2” (program Marco Polo II, postupak odabira 2009.)